b'\n_START_ARTICLE_\nEmuliatorius\n_START_PARAGRAPH_\nEmuliatorius\xc2\xa0\xe2\x80\x93 \xc4\xafrenginys ar programa, kuri priima tuos pa\xc4\x8dius duomenis bei komandas, kaip ir emuliuojamoji (pam\xc4\x97gd\xc5\xbeiojama) sistema, bei duoda analogi\xc5\xa1kus emuliajamai sistemai rezultatus. Tuo atveju, kai kalbama apie \xc4\xafvairi\xc5\xb3 rei\xc5\xa1kini\xc5\xb3 ar realaus pasaulio proces\xc5\xb3 atkartojim\xc4\x85, da\xc5\xbeniau naudojamas terminas simuliatorius._NEWLINE_Da\xc5\xbeniausiai naudojami programiniai emuliatoriai, imituojantys tam tikr\xc5\xb3 operacini\xc5\xb3 sistem\xc5\xb3 (pvz., DOS emuliatorius DOSBox) arba kompiuteri\xc5\xb3 (pvz., Macintosh emuliatorius PearPC) darb\xc4\x85, ta\xc4\x8diau taip galima emuliuoti prakti\xc5\xa1kai bet kokias sistemas._NEWLINE_B\xc5\xabna ir aparatini\xc5\xb3 emuliatori\xc5\xb3, pvz., Transmeta firmos Crusoe procesoriai, emuliuojantys Pentium tipo procesorius ar PC kompiuterius emuliuojantys \xc4\xafrenginiai, skirti Macintosh, Sparc ir pana\xc5\xa1iems kompiuteriams.'